Steinfjord (Senja)

Steinfjord er en grunnkrets og et karakteristisk fiskevær i Senja kommune på ytre Senja i Troms. Stedet, som ligger cirka tre kilometer nord for Skaland, ligger ved fjorden ved samme navn. Steinfjord har slitt tungt med fraflytting, og folketallet er halvert på de siste ti årene. Stedet livnærer seg i dag av turisme, og Steinfjord havfiske er en suksessrik aktør, med trofaste europeiske gjester som vender tilbake hver sesong.

Bygda ligger langs fylkesvei 862.

Grunnkretsen grenser i øst til Bergsbotn, i sør og sørvest til Skaland og Bøvær, i nordøst til Ersfjord og i nordvest til Norskehavet. Alle grunnkretsens innbyggere bor i selve fiskeværet. Grunnkretsen dekker et areal på 12,78 km².

Innbyggertall i grunnkretsen i nyere tid:
 2000  2005 2010 2015 44 27 25 25

Kategori:Fiskevær i Troms
Kategori:Bosetninger i Senja kommune
Kategori:Berg (Senja)